**Քլոյա Բենեթ** (անգլ.՝ Chloe Bennet, ապրիլի 18, 1992(1992-04-18), Չիկագո, Իլինոյս, ԱՄՆ), ամերիկացի դերասանուհի և երգչուհի, առավել հայտնի է «S.H.I.E.L.D. գործակալներ» հեռուստասերիալում կատարած Դեյզի «Սքայ» Ջոնսոնի դերով։

Վաղ կյանք
---------

Քլոյա Վանգը ծնվել է Իլինոյս նահանգի Չիկագո քաղաքում։ Նրա ծնողները Ստեֆանին և Բենեթ Վանգն են։ Քլոյայի հայրը չինական ծագմամբ ամերիկացի է։ Քլոյան այն քիչ աղջիկներից մեկն է, որոնք սովորել են Մոնտեսսորիի համակարգով, և նա արդեն վաղ մանկությունից դրսևորել է սեր բեմի և երգի հանդեպ։ Կրթություն է ստացել Սուրբ Իգնատիոսի քոլեջում։ Քլոյան ունի վեց եղբայր, որոնցից երեքը կենսաբաններ են, որդեգրված երկու եղբայրներն ունեն աֆրոամերիկյան, իսկ մյուս եղբայրը՝ մեքսիկա-ֆիլիպինյան ծագում։ Ծնողների հետ տեղափոխվել է Պեկին (Չինաստան), որպեսզի սկսեր երգչուհու կարիերան։ Նա իր ազգանունը փոխել է «Բենեթ»-ով, որպեսզի ավելի շատ գրավի արևմտյան ԶԼՄ-ների ուշադրությունը։

Կարիերա
-------

12 տարեկանում միացել է *the Second City Youth Ensemble*-ին, որտեղ սովորել է դերասանական վարպետություն և բեմի հետ աշխատել։ 15 տարեկանում աղջկան նկատել է երաժշտական լեյբլը, որի մենեջերները նպաստել են պատանի աստղի Չինաստան տեղափոխվելուն, որտեղ նա ապրել է իր հոր կողմից տատիկի հսկողության ներքո և Շանհայի դպրոցներից մեկում արագ տեմպերով սովորել չինարեն լեզվի մանդարինյան բարբառը։ Դրան զուգահեռ Բենեթը պարբերաբար այցելել է Շվեդիա, որտեղ նա աշխատել է հայտնի ռեկորդակիր ընկերության և երգահանների հետ, որոնք հիթեր էին գրում այնպիսի կատարողների համար, ինչպիսիք են Բրիթնի Սփիրսը, Մայլի Սայրուսը, Սելին Դիոնը, Ջենիֆեր Լոպեսը, Մադոննան և ուրիշներ։ Շանհայում և Պեկինում գտնվելու ժամանակ Բենեթը սովորել է չինարեն։ Բենեթը անգլերեն և չինարեն լեզուներով թողարկել է իր «Uh Oh» առաջնաելույթային սինգլը։ Չինաստանում Քլոյան թողարկել է իր առաջին «Oh-Oh» տրեկ տեսահոլովակը, որը միանգամից ձայնագրվել է երկու լեզուներով՝ անգլերեն և մանդարերեն։ Տեսահոլովակն անմիջապես հայտնի է դարձել Չինաստանում, քանի որ այն միանգամից ռոտացիայի է ենթարկվել մի քանի խոշոր հեռուստաալիքներով (MTV China, MTV Asia, Channel V (Rupert Murdoch’s music Channel), BTTV/Zebra TV — China, և CCTV-3 China State television), որի շնորհիվ երիտասարդ երգչուհին ձեռք է բերել իր առաջին երկրպագուներին։ Տեսահոլովակի բուռն հաջողության շնորհիվ Քլոյան հրավեր է ստացել ելույթ ունենալու Zebra music festival-ում՝ եռօրյա բարեգործական միջոցառմանը, որը նվիրված էր 2008 թվականի Սիչուանի երկրաշարժին զոհվածների և տուժածների համար հանգանակությանը։ Աղջիկը ամբողջ գեղեցկությամբ ներկայացել է 30 000 հանդիսատեսի առջև, իսկ էկրաններով նրան կարողացել է տեսնել ավելի քան հարյուր միլիոն չինական տուն։ Սա Բենեթի առաջին կենդանի ելույթն էր, որը նա մինչ օրս անվանում է իր ամբողջ կյանքի ընթացքում ամենապայծառ և էմոցիոնալ օրը։ Zebra music festival-ը օգնել է աղջկան ձեռք բերել մի շարք առևտրային առաջարկներ, և նրա դեմքը վերջապես սկսել է տպագրվել մամուլում և չինական փողոցների գովազդային վահանակների վրա։ Հարկ է նաև նշել, որ երիտասարդ աստղի հովանավորներից են եղել աշխարհահռչակ *Nike*, *Ports 1961* և *Umbro* ընկերությունները, իսկ ինքը մի շարք հրապարակումներ է ստացել այնպիսի խոշոր ամսագրերում, ինչպիսիք են *Vogue, Elle, in Style, Cosmopolitan, China Daily* և մի շարք այլ պարբերական չինական հրատարակություններ։

Հետո նա տեղափոխվել է Կալիֆոռնիա նահանգի Լոս Անջելես քաղաք, որտեղ սկսել է դերասանուհու կարիերան՝ նկարահանվելով Բենեթ ազգանվամբ։ Նա եղել է «The Nightlife» հեռուստաշոուի հաղորդավարուհին, իսկ 2012-2013 թվականներին ABC ալիքի «Նեշվիլ» սերիալում ստզցել է երկրորդային դեր։ 2012 թվականի դեկտեմբերին Քլոյա Բենեթը, իր ռեզյումեում ունենալով միայն մեկ աշխատանք, ABC ալիքի *Marvel* ընկերության համանուն կոմիքսի վրա հիմնված «S.H.I.E.L.D. գործակալներ» սերիալում ստացել է գլխավոր դերերից մեկը (գործակալ Սքայ)։

Անձնական կյանք
--------------

2013-2017 թվականներին Քլոյան հարաբերությունների մեջ է եղել դերասան Օսթին Նիկոլսի հետ։ Նիկոլսի հետ բաժանվելուց հետո շուրջ մեկ տարի հանդիպել է ամրիկացի վիդեոբլոգեր, շոումեն և դերասան Լոգան Փոլի հետ։

Ֆիլմագրություն
--------------

| Տարի | Անվանում | Բնօրինակ անվանում | Դեր | Ծանոթագրություն |
| --- | --- | --- | --- | --- |
| 2012 | Գրավում | *Intercept* | Թես | պիլոտ |
| 2012-2013 | Նեշվիլ | *Nashville* | Հեյլի | երկրորդական դեր, 7 էպիզոդ |
| 2013-2020 | S.H.I.E.L.D. գործակալներ | *Agents of S.H.I.E.L.D.* | Սքայ / Դեյզի Ջոնսոն / Դրոժ | կանոնավոր դեր |
| 2014 | Ջեյքը և Նետլանդիայի ծովահենները | *Jake and the Never Land Pirates* | Սվիֆթի | հնչյունավորող |
| 2014 | Փերիներ. Հրեշի առասպելը | *Tinker Bell and the Legend of the NeverBeast* | Չեյզ | հնչյունավորող |
| 2015 | Նոստրադամուս | *Nostradamus* | Լեյն Ֆիշեր | կարճամետրաժ կինո |
| 2016 | Talking Dead | *Talking Dead* | խաղում է ինքն իրեն |  |
| 2018 | Աղջիկը հովիտից | *Valley Girl* | Կարեն | գլխավոր դեր |
| 2019 | Էվերեստ | *Abominable* | Լու | հնչյունավորող |

Ծանոթագրություններ
------------------

1. 1 2  GeneaStar
2. ↑
3. ↑
4. ↑  «Chloe Bennet's Skye is the humor and heart of Marvel's Agents of S.H.I.E.L.D. — Chicago Tribune». Արխիվացված է օրիգինալից 2015 թ․ հուլիսի 7-ին. Վերցված է 2020 թ․ հոկտեմբերի 24-ին.
5. 1 2  Hiltbrand, David (2013 թ․ նոյեմբերի 12). «Chloe Bennet out to impress the guys». *philly.com*. Վերցված է 2014 թ․ մայիսի 12-ին.
6. ↑  Wong, Tony (2014 թ․ մայիսի 11). «Actress Chloe Bennet says changing her name changed her luck». *The Toronto Star*. Վերցված է 2014 թ․ մայիսի 12-ին.
7. ↑  «Chloe Wang». *alivenotdead.com*. Վերցված է 2014 թ․ մայիսի 12-ին.
8. ↑  Lesley Goldberg (19 декабря 2012). «Joss Whedon's 'S.H.I.E.L.D.' Pilot Enlists 'Nashville' Actress (Exclusive)». *The Hollywood Reporter*. Արխիվացված է օրիգինալից 2013 թ․ փետրվարի 17-ին. Վերցված է 2013 թ․ փետրվարի 12-ին.
9. ↑  Matt Webb Mitovich (19 декабря 2012). «Joss Whedon's S.H.I.E.L.D. Pilot Completes Casting With Nashville Actress». *TV Line*. Արխիվացված է օրիգինալից 2013 թ․ փետրվարի 17-ին. Վերցված է 2013 թ․ փետրվարի 12-ին.
10. ↑  Brian Gallagher (19 декабря 2012). «Marvel's S.H.I.E.L.D. Adds Chloe Bennett as Skye». *MovieWeb*. Արխիվացված է օրիգինալից 2013 թ․ փետրվարի 17-ին. Վերցված է 2013 թ․ փետրվարի 12-ին.
11. ↑  Chloe Bennet and Austin Nichols break up : [арх. 15.07.2019] : 
[անգլ.] // Daily Mail Online. — 2017. — 5 July. — Дата обращения: 15.07.2019.
12. ↑  «Chloe Bennet and controversial YouTube star Logan Paul split». Daily Mail Online. 2018 թ․ հոկտեմբերի 17. Վերցված է 2019 թ․ հունվարի 19-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քլոյա Բենեթ» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AlloCiné · ČSFD · Internet Movie Database · ԿինոՊոիսկ · MusicBrainz · Rotten Tomatoes |
|  |
| Չափորոշչային վերահսկողություն | GND: 1241090238 · LCCN: no2017083668 · NUKAT: n2020023601 · VIAF: 237149919422906650005 · WorldCat VIAF: 237149919422906650005 |

 |